Elisabeth Natvig

Elisabeth Natvig (født 1960) er en norsk tidligere offiser (viseadmiral). Hun har særlig arbeidet med samband og informatikk i Forsvaret.

 Tjeneste 
Natvig har tjenestegjort i Sjøforsvaret siden 1980, da hun tok befalskurs ved KNM Tordenskjold. Hun har sivil ingeniørutdannelse fra Østfold ingeniørhøgskole og Trondheim ingeniørhøgskole.«Første kvinnelige flaggkommandør», Forsvarsdepartementet, pressemelding, nr.: 37/2002, 5. juli 2002. Den militære utdannelsen omfatter Sjøforsvarets stabsskole I, Forsvarets stabsskole II og totalforsvarskurset ved Forsvarets høgskole.CV, regjeringen.no.

Natvig har arbeidet i informatikkstaben i Forsvarets Overkommando og har vært ekspedisjonssjef i Forsvarsdepartementets avdeling for forsvarspolitikk og langtidsplanlegging. Hun har vært sjef for Forsvarets kompetansesenter for kommando og kontrollinformasjonssystemer og har arbeidet i Forsvarets logistikkorganisasjon, der hun fra 2011 til 2012 var stabssjef. I 2012 ble hun ekspedisjonssjef og leder av Forsvarsdepartementets avdeling for forsvarspolitikk og langtidsplanlegging.«Nye toppledere i Forsvarsdepartementet», Forsvarsdepartementet, pressemelding nr.: 41/2012, 20. april 2012.60 års omtale i Aftenposten 21. november 2020

Natvig ble i 2002 forfremmet fra kommandør til flaggkommandør.«Offisielt fra statsråd», regjeringen.no,  5. juli 2002. Hun ble da Norges første kvinnelige flaggkommandør. I forbindelse med utnevnelsen til avdelingssjef i Forsvarsdepartementet i 2012 ble hun utnevnt til kontreadmiral.«Offisielt frå statsrådet 20. april 2012», regjeringen.no. Utnevnelse til viseadmiral fulgte i 2019, da i forbindelse med utnevnelse til ny sjef for Forsvarsstaben.

I 2024 ble hun ansatt som spesialrådgiver i Forsvarsmateriell.

 Utmerkelser 

Natvig har Forsvarets hederskors, Forsvarsmedaljen med laurbærgren, Forsvarsmedaljen med tre stjerner, Sjøforsvarets vernedyktighetsmedalje med tre stjerner, Oslo Militære Samfunds hederstegn og Nijmegenmedaljen.«I dag blir hun landets første kvinnelige trestjerners admiral» (bilde) , forsvaret.no,  27. august 2019, besøkt 17. mai 2020.

 Referanser 

Kategori:Norske viseadmiraler
Kategori:Forsvarsmedaljen
Kategori:Personer fra Oslo
Kategori:Artikler i sjøfart-prosjektet